ΓΡΑΠΤΗ ΕΡΩΤΗΣΗ P-2862/99

υποβολή: Bernard Poignant (PSE) προς την Επιτροπή

(7 Ιανουαρίου 2000)

Θέμα: Το ναυάγιο του «Έρικα»

Μπροστά στη νέα καταστροφή από τη βύθιση πετρελαιοφόρου που πλήττει γι άλλη μια φορά τις γαλλικές ακτές, δεν μπορούμε να μείνουμε απαθείς. Είμαστε πράγματιποχρεωμένοι να δώσουμε απαντήσεις στους πολίτες της Ευρωπαϊκής Ένωσης.

Όπως το «Αμόκο Κάντιθ» είχε χρησιμεύσει ως έναυσμα και είχε επιτρέψει την έγκριση κανόνων για την αποφυγή της ρύπανσης του θαλασσίου περιβάλλοντος, το «Έρικα» πρέπει να μας κάνει να σκεφθούμε σχετικά με τις διεθνείς ρυθμίσεις που αφορούν την ασφάλεια στη θάλασσα, το βαθμό της αποτελεσματικότητάς τους καθώς και την εφαρμογή τους.

Πολλά κείμενα έχουν εγκριθεί από την ΕΕ στον τομέα αυτόν (η οδηγία 93/75/ΕΟΚ(1) του Συμβουλίου, της 13ης Σεπτεμβρίου 1993, σχετικά με τις ελάχιστες προϋποθέσεις που απαιτούνται από τα πλοία με προορισμό τους θαλάσσιους λιμένες της Κοινότητας ή τα οποία εξάγουν και μεταφέρουν επικίνδυνα ή ρυπαίνοντα προϊόντα, η οδηγία 94/57/ΕΚ(2) του Συμβουλίου, της 22ας Νοεμβρίου 1994 η οποία καθορίζει κοινούς κανόνες και προδιαγραφές σχετικά με τους οργανισμούς που είναι εντεταλμένοι να επιθεωρούν και να επισκέπτονται τα πλοία και να επιθεωρούν τις σχετικές δραστηριότητες των ναυτικών διοικήσεων και η οδηγία 95/21/ΕΚ(3) του Συμβουλίου, της 19ης Ιουνίου 1995, που αφορά την εφαρμογή των διεθνών προδιαγραφών σχετικά με την ασφάλεια στη θάλασσα, την πρόληψη της ρύπανσης και τους όρους διαβίωσης και εργασίας στα πλοία (έλεγχος από το κράτος του λιμένα) στα πλοία που προσεγγίζουν στους λιμένες της Κοινότητας ή στα ύδατα που ανήκουν στη δικαιοδοσία των κρατών μελών).

Το νομοθετικό αυτό πλαίσιο σκοπόν έχει να ελαττώσει τον αριθμό των πλοίων που δεν πληρούν όλες τις προϋποθέσεις και τα οποία κινούνται στα κοινοτικά ύδατα και να βελτιώσει την ασφάλεια της ζωής στη θάλασσα και την προστασία του θαλάσσιου περιβάλλοντος. Δεν είναι όμως καθόλου ικανοποιητικό στο βαθμό που δεν μπορεί να εμποδίσει πλοία που δεν ανταποκρίνονται στις προδιαγραφές να πλέουν στα κοινοτικά ύδατα.

Σκοπεύει η Επιτροπή να προτείνει αυστηρότερο κανονιστικό πλαίσιο επί του θέματος, να καλέσει τους διεθνείς οργανισμούς να επιδείξουν μεγαλύτερη αυστηρότητα, και να απαγορεύουν ακόμη τη ναυσιπλοΐα στα πλοία που δεν ανταποκρίνονται στις προδιαγραφές;

(1) ΕΕ L 247 της 5.10.1993, σελ. 19.

(2) ΕΕ L 319 της 12.12.1994, σελ. 20.

(3) ΕΕ L 157 της 7.7.1995, σελ. 1.

Απάντηση της κας de Palacio εξ ονόματος της Επιτροπής

(26 Ιανουαρίου 2000)

H Eπιτροπή συμμετίζεται την ανησυχία που εκφράζει το Αξιότιμο Μέλος του Κοινοβουλίου σχετικά με τις τραγικές συνέπειες του ατυχήματος του πλοίου Έρικα στις ακτές της Βρετάνης.

Η Επιτροπή ελπίζει φυσικά ότι τα αποτελέσματα της έρευνας θα φέρουν στο φως τις πραγματικές αιτίες του ατυχήματος και τις ανάλογες ευθύνες.

Εντούτοις, το συγκεκριμένο ναυάγιο έφερε εφεξής στην επιφάνεια ορισμένες ανεπάρκειες κατά την εφαρμογή των διεθνών και κοινοτικών κανόνων σχετικά με την ασφάλεια και την πρόληψη της ρύπανσης. Η Επιτροπή εκτιμά ότι ήρθε η στιγμή να δρομολογηθεί εις βάθος ο προβληματισμός για τα μέσα μιας αποτελασματικότερης προστασίας των ευρωπαϊκών ακτών από τον κίνδυνο ατυχήματος.

Αυτός είναι ο λόγος για τον οποίο η Επιτροπή ξεκίνησε την εκπόνηση ανακοίνωσης για την ασφάλεια στη θάλασσα και την ευθύνη των κρατών σημαίας, των κρατών του λιμένα και του ναυτιλιακού κλάδου, η οποία θα αποτελέσει αντικείμενο διαβουλεύσεων στο Ευρωπαϊκό Κοινοβούλιο και το Συμβούλιοπό την γαλλική προεδρία. Με το εν λόγω έγγραφο, η Επιτροπή έχει την πρόθεση να δρομολογήσει ορισμένα θέματα προβληματισμού και να προτείνει συγκεκριμένα μέτρα, μεταξύ των οποίων η ενίσχυση των ελέγχων που πραγματοποιούνται στους κοινοτικούς λιμένες επί των επικίνδυνων πλοίων, όπως επίσης η στενότερη παρακολούθηση της δραστηριότητας των νηογνωμόνων" η εξέταση της δυνατότητας απαγόρευσης της πρόσβασης στους κοινοτικούς λιμένες στα πετρελαιοφόρα με ενιαίο σκελετό σκάφους πέραν μιας συγκεκριμένης ημερομηνίας, όπως τα μέτρα που ήδη ισχύουν στις Ηνωμένες Πολιτείες" η μεγαλύτερη ευθύνη των ιδιοκτητών του φορτίου σε περίπτωση σοβαρής ρύπανσης (υπάρχουν προς διερεύνηση διάφορες εναλλακτικές λύσεις, από την εθελοντική δέσμευση του

κλάδου έως την θέσπιση δεσμευτικής κοινοτικής νομοθεσίας)" και η δημιουργία βάσης δεδομένων που θα επιτρέπει σε όλους τους παράγοντες του ναυτιλιακού κλάδου και στις δημόσιες αρχές να σχηματίζουν ακριβή εικόνα, σε πραγματικό χρόνο, της κατάστασης των πλοίων (πρόκειται για τη βάση δεδομένων Equasis, της οποίας η ανάπτυξη αποτελεί αυτή τη στιγμή αντικείμενο στενής συνεργασίας μεταξύ της Επιτροπής και των γαλλικών ναυτιλιακών αρχών).